បងឆ្មា បងឆ្កែ និងដង្កូវ

Elke and René Leisink

នេះគឺបងឆ្មា។

នេះគឺបងឆ្កែ។

បងឆ្មានិងបងឆ្កែបើកទ្វារ។ ពួកគេបើកទ្វារផ្ទះ។ ពួកគេចេញពីផ្ទះ។

បងឆ្មា និងបងឆ្កែដើរលេង។ ពួកគេដើរលើស្មៅ។ ពួកគេដើរតាមចន្លោះដើមឈើ។ ពួកគេដើរកាត់គុម្ពោតព្រៃ។ បន្ទាប់មក ពួកគេក៏ឈប់។

បងឆ្មានិងបងឆ្កែឃើញផ្លាកសញ្ញាមួយ។ ពួកគេឃើញផ្លាកជាប់នឹងដើមឈើ។ បងឆ្មានិងបងឆ្កែមើលផ្លាកនោះ។ ពួកគេមើលអក្សរនៅលើផ្លាក។

បងឆ្មានិងបងឆ្កែអានអក្សរ។ ពួកគេអានអក្សរនៅលើផ្លាកដែលដាក់ថា «ប្រយ័ត្ន​​ អាវធំ​!»

បងឆ្មាសួរ៖ «តើប្រយ័ត្ន អាវធំស្អីទៅ?» បងឆ្កែតប៖ «អាវធំ គឺជាប្រភេទអាវក្រៅម៉្យាង។»

បងឆ្មា និងបងឆ្កែ មិនឃើញមានអាវធំទេ។

ពួកគេក៏សើច។ ពួកគេសើចដោយសារផ្លាកមិនត្រឹមត្រូវ។

បន្ទាប់មក អក្សរលើផ្លាក ប្រែប្រួល!

បងឆ្មានិងបងឆ្កែអានអក្សរនៅលើផ្លាក ម្តងទៀត។

ម្តងនេះ អក្សរលើផ្លាក ប្រែជា «ប្រយ័ត្ន ទំពាំងបាយជូ​រ!»

បងឆ្មាសួរ៖ «អ្វីជាទំពាំងបាយជូរ?» បងឆ្កែតប៖ «ទំពាំងបាយជូរជាផ្លែឈើ។»

បងឆ្មានិងបងឆ្កែរកទំពាំងបាយជូរមិនឃើញទេ។

ពួកគេក៏សើច។ ពួកគេសើចដោយសារផ្លាកសញ្ញាមិនត្រឹមត្រូវ។

បងឆ្មានិងបងឆ្កែមើលផ្លាកសញ្ញាម្តងទៀត។ ពួកគេឃើញដង្កូវនៅលើផ្លាកសញ្ញា។ ការពិត ដង្កូវធ្វើឱ្យខុសពាក្យ។ បងឆ្មានិងបងឆ្កែចាប់ដង្កូវចេញពីផ្លាក។

បងឆ្មានិងបងឆ្កែអានអក្សរនៅលើផ្លាកឡើងវិញ។ «ប្រយ័ត្ន ស្វាធំ!»

បងឆ្មាសួរ៖ «អ្វីជាស្វាធំ?» បងឆ្កែតប៖ «ស្វាធំជាប្រភេទស្វាម៉្យាង។»

បងឆ្មានិងបងឆ្កែក៏ឃើញស្វាធំ។ បងឆ្មានិងបងឆ្កែចង្អុលទៅស្វាធំ។ ស្វាធំ ពិតជាធំមែន។ ស្វាធំ ពិតជាធំខ្លាំងណាស់។ បងឆ្មាថា «រត់!!!» បងឆ្កែថា «រត់!!!»

បងឆ្មានិងបងឆ្កែរត់ចេញ។ ពួកគេរត់គេច។ បងឆ្មានិងបងឆ្កែរត់មកផ្ទះវិញ។ ពួកគេបិទទ្វារផ្ទះ។

ពួកគេបិទទ្វារផ្ទះរបស់ខ្លួន។

លាសិនហើយបងឆ្មា។ លាសិនហើយបងឆ្កែ។ លាសិនហើយស្វាធំ។ លាសិនហើយដង្កូវ។

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Cat & Dog and the Worms, author: Elke and René Leisink . illustrator: René & Elke Leisink. Published by Biblionef, http://cat-and-dog.org/ © Biblionef. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/